La implantació de plans d'igualtat a les empreses i organitzacions és un eix central d'actuació del Departament de Treball, Afers Socials i Famílies, una estratègia per avançar en igualtat de dones i homes en el treball.
La creació de la Plataforma per l'elaboració de Plans d'Igualtat, culmina la iniciativa de la Direcció General d'Igualtat, engegada el 2017, de creació de recursos específics per a facilitar la seva implantació.
L'Honorable Conseller Chakir El Homrani, del Departament de Treball, Afers Socials i Famílies de la Generalitat de Catalunya amb el Sr.
L'Eina de Disseny de Plans d'Igualtat és l'últim element creat que, juntament amb les eines de Diagnosi i de Seguiment i Avaluació, configuren el suport essencial en tot el procés d'elaboració de plans d'igualtat.
A banda, però, d'aquest nou apartat, s'ha actualitzat l'eina de diagnosi per a donar cabuda a les modificacions del Reial Decret-Llei de l'1 de març, convertint-se en una Guia bípeda, per a empreses de 50 o més persones treballadores i per a les de fins a 50, especificitat que també inclou la nova Eina de Disseny.
Els plans d'igualtat, obligatoris per a totes les empreses de més de 50 persones a la plantilla, continuen essent l'instrument principal per a assegurar la igualtat d'oportunitats a les organitzacions, posant el focus en les persones i mostrant un compromís empresarial ferm, vers a la igualtat i al benestar de les persones treballadores.
Una única plataforma, tot el procés
El fet d'unificar l'accés a les tres eines, i al Registre Públic de Plans d'Igualtat en un únic portal web, facilita la gestió i visualitza l'elaboració de plans d'igualtat com a un procés que inclou des de la diagnosi fins al seguiment i l'avaluació, passant per la definició del pla de treball.
Per altra part, la Plataforma permet tenir a ma els recursos necessaris per resoldre els possibles dubtes que puguin sorgir, i inclou materials de consulta i tutorials per tal que les empreses puguin desenvolupar cada una de les fases de forma senzilla i autònoma.
Tots aquests materials i aplicatius conformen un conglomerat valuós per a l'elaboració dels plans, al que s'hi suma l'assistència de la Direcció General d'Igualtat en cas de necessitar un assessorament afegit.
També per a les empreses no obligades
Destaca d'entre el contingut de la nova Eina de Disseny de Plans d'igualtat, un repositori d'actuacions que les empreses poden prendre prestades, exemples d'accions dels àmbits que s'han diagnosticat i que permeten l'adaptació a la casuística de cada una de les organitzacions i empreses, també per les de menys de 50 persones treballadores.
L'extensió de la obligatorietat de tenir plans d'igualtat a partir de 50 persones treballadores, ha implicat l'adaptació de les eines existents de diagnosi i seguiment i avaluació a aquesta realitat.
Així, s'ha elaborat un model d'informe de diagnosi i uns fulls de càlcul específics per a aquestes, però també per a les més petites compromeses amb la igualtat tot i no estar obligades.
Una vertadera innovació per a la consecució de la igualtat efectiva de dones i homes en el sí de les empreses.
L'Auditori de PIMEC va ser l'escenari on, el passat 28 de juny, es va presentar la Plataforma per a l'elaboració del pla d'igualtat.
L'Honorable Conseller Chakir El Homrani va obrir l'acte, juntament amb el Sr.